text: पूर्व रणजी खिलाड़ी विद्या भास्कर ने अपना इस्तीफा बोर्ड ऑफ कंट्रोल फॉर क्रिकेट इन इंडिया (बीसीसीआइ), जेकेसीए के प्रशासक सीके प्रसाद और जेकेसीए के मुख्य कार्यकारी अधिकारी सैयद आशिक हुसैन बुखारी को सौंपा है। विद्या भास्कर ने अफसोस जताया कि इरफान पठान अंतरराष्ट्रीय क्रिकेट खेल चुके हैं और उन्हें बीसीसीआइ के सभी नियम पता हैं। इसके बावजूद वह टीम की चयन प्रक्रिया में हस्तक्षेप कर रहे हैं जिसे कतई बर्दाश्त नहीं किया जा सकता। टीम चयन प्रक्रिया में किसी की भी दखलंदाजी राज्य के क्रिकेट के भविष्य के लिए अच्छी बात नहीं है। यही वजह है कि उन्होंने अपने पद से इस्तीफा देने में ही बेहतरी समझी है।